**Ministru kabineta noteikumu projekta „Noteikumi par budžetu pieprasījumu izstrādāšanas un iesniegšanas pamatprincipiem” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2010.gada 16.novembra protokollēmuma Nr.64 38.§ 2.1.apakšpunktā dotais uzdevums nosaka Finanšu ministrijai izstrādāt un finanšu ministram līdz 2013.gada 1.janvārim iesniegt noteiktā kārtībā Ministru kabinetā grozījumus Ministru kabineta 2009.gada 3.oktobra noteikumos Nr.1127 „Noteikumi par budžeta pieprasījumu izstrādāšanas un iesniegšanas pamatprincipiem”, lai ieviestu budžeta programmu plānošanu pēc vienotiem valsts budžeta programmu veidošanas principiem, nodrošinot to sasaisti ar politikas plānošanas dokumentos noteiktajiem mērķiem un sasniedzamajiem rezultātiem un rezultatīvajiem rādītājiem. Ministru kabineta 2011.gada 11.oktobra noteikumi Nr.781 „Grozījumi Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju”” (prot. Nr.58 4.§) un Ministru kabineta 2011.gada 11.oktobra noteikumi Nr.782 „Grozījumi Ministru kabineta 2005.gada 27.decembra noteikumos Nr.1031 „Noteikumi par budžetu izdevumu klasifikāciju atbilstoši ekonomiskajām kategorijām”” (prot. Nr.58 5.§) paredz attiecīgi izmaiņas budžeta ieņēmumu un izdevumu klasifikācijās, kas stājās spēkā 2012.gada 1.janvārī. Līdz ar to ir nepieciešams precizēt budžeta pieprasījumu veidlapas atbilstoši jaunpieņemtajām budžeta ieņēmumu un izdevumu klasifikācijām.Saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktu, grozījumu noteikumu projekts Ministru kabineta 2009.gada 3.oktobra noteikumiem Nr.1127 „Noteikumi par budžeta pieprasījumu izstrādāšanas un iesniegšanas pamatprincipiem” netiek sagatavots, jo grozījumu noteikumu projekta normu apjoms pārsniegtu pusi no spēkā esošā normatīvā akta normu apjoma, līdz ar to tiek sagatavots jauns noteikumu projekts. |
| 2. | Pašreizējā situācija un problēmas | Ministru kabineta 2009.gada 3.oktobra noteikumi Nr.1127 „Noteikumi par budžeta pieprasījumu izstrādāšanas un iesniegšanas pamatprincipiem” nosaka budžeta pieprasījumu vidējam termiņam sagatavošanas un iesniegšanas pamatprincipus, kuros šobrīd ir nepieciešams veikt izmaiņas, lai ieviestu budžeta programmu plānošanu pēc vienotiem valsts budžeta programmu veidošanas principiem, nodrošinot to sasaisti ar politikas plānošanas dokumentos noteiktajiem mērķiem un sasniedzamajiem rezultātiem un rezultatīvajiem rādītājiem un vienlaikus optimizētu budžeta pieprasījumos iekļaujamo informācijas saturu un iesniegšanas kārtību. Noteikumu projekta nepieciešamību nosaka:1. Šobrīd nav definēti vienoti valsts pamatbudžeta pamatfunkciju īstenošanas daļas programmu (apakšprogrammu) struktūras veidošanas principi. Līdzekļu apjoms izdevumiem budžeta programmās (apakšprogrammās) ir ļoti dažāds, kas palielina budžeta sadrumstalotību. Maza apjoma programmas (apakšprogrammas) samazina budžeta elastību, savukārt liela apjoma programmas (apakšprogrammas) ierobežo izdevumu analīzes iespējas un negatīvi ietekmē rezultatīvo rādītāju kvalitāti.
2. Nav definēti izveides kritēriji vienādajām budžeta programmām (apakšprogrammām), kā arī nav definēti apakšprogrammu izveides kritēriji.
3. Šobrīd valsts budžeta Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanas daļā nav budžeta programmu (apakšprogrammu), kas būtu piemērojamas finansējuma plānošanai nākamajā Eiropas Savienības budžeta plānošanas periodā 2014. – 2020.gadā.
4. Šobrīd noteikumos nav sasaistes starp programmu (apakšprogrammu) darbības rezultātiem, to rezultatīvajiem rādītājiem un attīstības plānošanas dokumentos plānotajiem rezultātiem un rezultatīvajiem rādītājiem. Tāpat nepieciešams paredzēt, kādos gadījumos ministrija var pārskatīt budžeta programmu (apakšprogrammu) darbības rezultātus un to rezultatīvos rādītājus un kārtību, kādā ministrija iesniedz pārskatītos un precizētos programmu (apakšprogrammu) darbības rezultātus un to rezultatīvos rādītājus.
5. Lai kvalitatīvi sagatavotu priekšlikumus grozījumiem likumā par valsts budžetu kārtējam gadam, nepieciešams paredzēt formu, kādā ministrijām jāsniedz publiski pieejamu skaidrojumu par priekšlikumiem grozījumiem likumā par valsts budžetu kārtējam gadam. Tāpat, ņemot vērā laika ierobežojumus starp valsts budžeta likumprojekta izskatīšanu Saeimā pirmajā un otrajā lasījumā, ir nepieciešams paredzēt pamatprincipus, kurus ministrija ievēro, sagatavojot priekšlikumus valsts budžeta likumprojekta izskatīšanai Saeimā otrajā lasījumā.
6. Lai pilnveidotu paskaidrojumus par plānoto budžetu n+1 gadam, ir nepieciešams papildināt budžeta paskaidrojumu veidlapas ar ministriju sniegtajiem skaidrojumiem par apropriāciju apmēra izmaiņām pēc sākotnējā plāna pieņemšanas, optimizācijas pasākumiem un strukturālajām reformām un par prioritārajiem pasākumiem un jaunajām politikas iniciatīvām piešķirto papildu finansējumu. Tāpat nepieciešams pilnveidot esošās noteikumu normas, paredzot, ka Finanšu ministrija mēneša laikā pēc gadskārtējā valsts budžeta likuma spēkā stāšanās aktualizē gadskārtējam valsts budžeta likumprojektam pievienotos paskaidrojumus.
7. Jāizvērtē budžeta pieprasījumam iesniedzamās veidlapas un veidlapās iekļaujamās informācijas atbilstību šobrīd spēkā esošajiem normatīvajiem aktiem, kā arī jānovērš praksē sastopamās problēmas, kas ir saistītas ar veidlapu aizpildīšanu. Piemēram, šobrīd noteikumi neparedz kārtību, kādā ministrijas savstarpēji saskaņo transfertus no/uz no valsts budžeta daļēji finansēto atvasināto publisko personu vai budžeta nefinansēto iestāžu budžetiem. Papildus nepieciešams aktualizēt visas veidlapas atbilstoši jaunpieņemtajām budžeta ieņēmumu un izdevumu klasifikācijām.
8. Ņemot vērā, ka Vienotās valsts budžeta plānošanas un izpildes informācijas sistēmas (turpmāk – SAP sistēma) lietotāji atsevišķos gadījumos ilgstoši nelieto SAP sistēmu vai nodod savas lietošanas tiesības citai personai, neinformējot par to Finanšu ministriju, ir nepieciešams pārskatīt Finanšu ministrijas tiesības un SAP sistēmas lietotāja pienākumus SAP sistēmas lietošana jomā.
9. Lai nodrošinātu vienotu pieeju budžeta izpildes datu analīzei un apstrādei, nepieciešams definēt ailes „n-1 gada izpilde” datu iegūšanas avotus.
 |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir ieviest budžeta programmu plānošanu pēc vienotiem valsts budžeta programmu veidošanas principiem, nodrošinot to sasaisti ar politikas plānošanas dokumentos noteiktajiem mērķiem un sasniedzamajiem rezultātiem un rezultatīvajiem rādītājiem, kā arī veikt citus precizējumus attiecībā pret līdzšinējo tiesisko regulējumu, lai novērstu iepriekš identificētās problēmas.1. Noteikumu projekts nodrošinās vienotus valsts pamatbudžeta pamatfunkciju īstenošanas daļas programmu (apakšprogrammu) struktūras veidošanas principus. Saskaņā ar noteikumu projekta normām, budžeta programmām ir jānodrošina attīstības plānošanas dokumentos izvirzīto mērķu un plānoto rezultātu un to rezultatīvo rādītāju sasniegšana. Budžeta programmu struktūru noteiks institūcijas darbības stratēģijā definētie darbības (rīcības) virzieni vai ministrijas funkcijas atbilstoši ministrijas nolikumam, ja ministrijai nebūs apstiprināta institūcijas darbības stratēģija.

Noteikumu projekts paredz budžeta programmu (apakšprogrammu) struktūras pārskatīšanas iespējas gadījumā, ja ir šāds Ministru kabineta lēmums vai jauns tiesību akts ar norādi par finansējuma plānošanu atsevišķā budžeta programmā (apakšprogrammā), kā arī ministrijas vai padotības iestādes reorganizācijas vai likvidācijas, funkciju pārdales u.tml. gadījumā. Atsevišķu programmu (apakšprogrammu) neveido vienreizējam vai īstermiņa pasākumam, vienreizējam īstermiņā īstenotam projektam un vienreizējam pārskaitījumam.Noteikumu projekts paredz arī citas normas pamatbudžeta pamatfunkciju īstenošanas daļas programmu (apakšprogrammu) struktūras veidošanā, lai šī procesa īstenošanā paredzētu vienotu principus un kritērijus.1. Noteikumu projekts paredz visām ministrijām vienādu numerāciju un nosaukumu piemērošanu programmai 97.00.00 „Nozaru vadība un politikas plānošana”, kur jāplāno ministrijas centrālā aparāta darbības nodrošināšanai nepieciešamais finansējums, kā arī vienādu numerāciju un nosaukumu piemēro, ja Ministru kabinets ir pieņēmis attiecīgu lēmumu par programmas (apakšprogrammas) veidošanu ar vienādu numerāciju un nosaukumu.

Noteikumu projekts paredz, ka budžeta programmai izveidotajām budžeta apakšprogrammām jāveido attiecīgās programmas finansējuma kopsumma un jānodrošina budžeta programmai izvirzītā mērķa sasniegšana.Atbilstoši likumam „Par valsts sociālo apdrošināšanu” tiks definēta valsts sociālās apdrošināšanas speciālā budžeta pamatfunkciju īstenošanas daļas programmu (apakšprogrammu) struktūra. Papildus noteikumu projekts paredz Labklājības ministrijai iespēju pārskatīt programmu (apakšprogrammu) struktūru saskaņā ar izmaiņām likumā „Par valsts sociālo apdrošināšanu”.1. Noteikumu projekts paredz papildināt budžeta programmu (apakšprogrammu) struktūru valsts budžeta Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanas daļā ar budžeta apakšprogrammām, kas būs piemērojamas finansējuma plānošanai nākamajā Eiropas Savienības budžeta plānošanas periodā 2014. – 2020.gadā.
2. Noteikumu projekts paredz pilnveidot darbības rezultātu un to rezultatīvo rādītāju noteikšanas normas, paredzot, ka:
	1. budžeta programmu (apakšprogrammu) darbības rezultātus un rezultatīvos rādītājus pēc iespējas veido attīstības plānošanas dokumentos plānotie darbības rezultāti un to rezultatīvie rādītāji;
	2. budžeta programmai (ar apakšprogrammām) neplāno darbības rezultātus un rezultatīvos rādītājus, aktivitātes un izpildītājus, kā arī nenorāda sasaisti ar attīstības plānošanas dokumentiem, savukārt programmai (bez apakšprogrammām) vai apakšprogrammai plāno visus raksturlielumus un sniedz paskaidrojumus par finansējumu;
	3. darbības rezultātus un rezultatīvos rādītājus neplāno Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanas budžeta programmām (apakšprogrammām) (ja šāda informācija ir norādīta citos ar Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanu saistītos normatīvajos aktos), budžeta programmai 42.00.00 „Valsts budžeta aizdevumi un to atmaksāšana”, budžeta programmai 97.00.00 „Nozaru vadība un politikas plānošana” un tās apakšprogrammām un budžeta programmām (apakšprogrammām), kas plānotas 74.resorā „Gadskārtējā valsts budžeta izpildes procesā pārdalāmais finansējums”;
	4. gadskārtējā budžeta likumā plānotos darbības rezultātus un rezultatīvos rādītājus var pārskatīt gadījumā, ja tiek veikti grozījumi gadskārtējā valsts budžeta likumā, kas paredz finansējuma (izdevumu) samazinājumu vai palielinājumu, ja tiek veikta apropriācijas pārdale saskaņā ar Likuma par budžetu un finanšu vadību 9.panta piecpadsmito daļu un ja Labklājības ministrija precizē rādītājus valsts sociālā nodrošinājuma jomā;
	5. tiks veikti arī citi precizējumi budžeta programmu (apakšprogrammu) darbības rezultātu un to rezultatīvo rādītāju noteikšanas jomā.
3. Noteikumu projekts paredz jaunu veidlapu, kuru piemēro paskaidrojumu sagatavošanai par ministrijas priekšlikumiem grozījumiem likumā par valsts budžetu kārtējam gadam. Tāpat noteikumu projekts paredz pamatprincipus, kurus ministrija ievēro, sagatavojot priekšlikumus valsts budžeta likumprojekta izskatīšanai Saeimā otrajā lasījumā:
	1. par Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai (tai skaitā līgumu slēgšanai) nepieciešamā finansējuma pārdali no programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” iesniedz tikai tad, ja projektu uzsāk n+1 gada 1.ceturksnī, paredzot finansējumu visam gadam;
	2. valsts pamatfunkciju īstenošanai paredzētā finansējuma ietvaros nepalielina izdevumus atlīdzībai, izņemot gadījumus, ja Ministru kabinets ir pieņēmis attiecīgu lēmumu;
	3. neiesniedz priekšlikumus, kas pasliktina valsts budžeta finansiālo bilanci, izņemot gadījumus, ja Ministru kabinets ir pieņēmis attiecīgu lēmumu;
	4. neiesniedz priekšlikumus, ja finansējums nav nepieciešams n+1 gada pirmajā ceturksnī un to var nodrošināt budžeta izpildes gaitā Likumā par budžetu un finanšu vadību noteiktajā kārtībā ar finanšu ministra rīkojumu.
4. Noteikumu projekta paskaidrojumu veidlapa Nr.7(pb) „Paskaidrojums par ministrijas (citas centrālās valsts iestādes) valsts pamatbudžeta līdzekļu pieprasījumu vidējam termiņam” (17.pielikums) un veidlapa Nr.7(sb) „Paskaidrojums par ministrijas (citas centrālās valsts iestādes) valsts speciālā budžeta līdzekļu pieprasījumu vidējam termiņam” (18.pielikums) tiks papildinātas ar ministriju sniegtajiem skaidrojumiem par apropriāciju apmēra izmaiņām pēc sākotnējā plāna pieņemšanas, optimizācijas pasākumiem un strukturālajām reformām un par prioritārajiem pasākumiem un jaunajām politikas iniciatīvām piešķirto papildu finansējumu.

Papildus noteikumu projekts paredz, ka, ja Ministru kabinets nav lēmis citādi, Finanšu ministrija sadarbībā ar pārējām ministrijām mēneša laikā pēc gadskārtējā valsts budžeta likuma spēkā stāšanās aktualizē gadskārtējam valsts budžeta likumprojektam pievienotos paskaidrojumus un publicē tos Finanšu ministrijas tīmekļa vietnē . 1. Tiks svītrota veidlapa Nr.5 „Eiropas Savienības politiku instrumentu un pārējo ārvalstu finanšu palīdzības līdzekļu naudas plūsmas (izdevumu prognozes) plāns n, n+1, n+2 un n+3 gadiem pēc finansējuma sniedzēja” (15.pielikums), veidlapa Nr.24 „Ministriju un citu centrālo valsts iestāžu plānotais amata vietu skaits” (35.pielikums), kā arī tiks optimizēti mērķdotāciju pašvaldībām pielikumi (no līdzšinējiem 9 pielikumiem līdz 7 pielikumiem turpmāk).

Noteikumu projekts tiks papildināts ar veidlapu Nr.9 „Optimizācijas pasākumu un strukturālo reformu saraksts vidējam termiņam” (20.pielikums), veidlapu Nr.22 „Plānoto ministriju, no valsts budžeta daļēji finansēto atvasināto publisko personu vai budžeta nefinansēto iestāžu savstarpējo transfertu n+1, n+2, n+3 gadā saskaņojums” (35.pielikums) un ar veidlapu Nr.24 „Paskaidrojums par ministrijas (citas centrālās valsts iestādes) darbības rezultātu un to rezultatīvo rādītāju izmaiņām” (38.pielikums). Papildus noteikumu projekts tiks papildināts ar veidlapām, kuras piemēro paskaidrojumiem par ministrijas priekšlikumiem grozījumiem likumā par valsts budžetu kārtējam gadam – veidlapa Nr.23(pb) „Paskaidrojums par ministrijas (citas centrālās valsts iestādes) priekšlikumiem grozījumiem likumā par valsts budžetu kārtējam gadam valsts pamatbudžetā” (36.pielikums) un veidlapa Nr.23(sb) „Paskaidrojums par ministrijas (citas centrālās valsts iestādes) priekšlikumiem grozījumiem likumā par valsts budžetu kārtējam gadam valsts speciālajā budžetā” (37.pielikums).Veidlapas tiks aktualizētas atbilstoši jaunpieņemtajām budžeta ieņēmumu un izdevumu klasifikācijām, attiecīgās izmaiņas tiks veiktas finansiālās bilances aprēķina formulās, kā arī veidlapās tiks veikti citi precizējumi, tādējādi optimizējot veidlapu struktūru. Papildus noteikumu projekts paredz, ka veidlapas Nr.19(pb) „Valsts pamatbudžeta kopsavilkums” (31.pielikums) un veidlapas Nr.19(sb) „Valsts speciālā budžeta kopsavilkums” (32.pielikums) pārskatu datus ministrija neiesniedz, savukārt, Finanšu ministrija iegūst attiecīgas ministrijas pārskatu datus no SAP sistēmas portāla un elektroniski nosūta tos saskaņošanai ministrijām.1. Noteikumu projekts paredz, ka SAP sistēmas portāla lietotāju skaitu Finanšu ministrija pārskata vienu reizi gadā un vienas darbdienas laikā anulē SAP lietošanas tiesības, ja pilnvarotā persona beidz pildīt amata (darba) pienākumus, kuru izpilde saistīta ar SAP sistēmas portāla lietošanu, vai SAP lietošanai pilnvarotā persona atrodas ilgstošā prombūtnē (vienu gadu vai ilgāk).
2. Noteikumu projekts paredz, ka veidlapās, kuras sagatavo SAP sistēmas portālā, ailē „n-1 gada izpilde” ministrija norāda budžeta izpildes datus saskaņā ar normatīvajā aktā par asignējumu piešķiršanu un izpildi paredzētajā kārtībā saskaņoto kopsavilkuma pārskatu par budžeta izpildi. Veidlapās, kuras nesagatavo SAP sistēmas portālā, ailē „n-1 gada izpilde” ministrija norāda budžeta izpildes datus saskaņā ar saimnieciskā gada pārskatu par valsts budžeta izpildi un par pašvaldību budžetiem.

Noteikumu projektā ietvertie grozījumi par vienotiem valsts pamatbudžeta pamatfunkciju īstenošanas daļas programmu (apakšprogrammu) struktūras veidošanas principiem stājas spēkā, sākot ar likumprojekta par valsts budžetu 2014.gadam izstrādi. Ministrijām un citām centrālajām valsts iestādēm pārskatītā pamatbudžeta pamatfunkciju programmu (apakšprogrammu) struktūra būs jāsaskaņo ar Finanšu ministriju līdz 2013.gada 30.aprīlim. |
| 5. | Projekta izstrādē iesaistītās institūcijas | Finanšu ministrija projekta izstrādē iesaistīja savas padotības iestādes. |
| 6. | Iemesli, kādēļ netika nodrošināta sabiedrības līdzdalība | Noteikumu projekts attiecas uz ministriju un citu centrālo valsts iestāžu veicamajām darbībām (procedūrām) budžeta izstrādes gaitā, tādēļ sabiedrības līdzdalība noteikumu projekta izstrādē nebija nepieciešama. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Ministriju un citu centrālo valsts iestāžu darbinieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. |  Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Noteikumu projekts paredz ministrijām un citām centrālajām valsts iestādēm līdz 2013.gada 30.aprīlim saskaņot ar Finanšu ministriju plānoto pamatbudžeta pamatfunkciju programmu (apakšprogrammu) struktūru.Noteikumu projektā saglabāta līdzšinējā budžeta pieprasījuma iesniegšanas kārtība, t.i., ministrijas un citas centrālās valsts iestādes budžeta pieprasījumus un paskaidrojumus sagatavo un iesniedz atbilstoši noteikumu pielikumos noteiktajām veidlapām. Finanšu ministrijas atbildīgie darbinieki pēc budžeta pieprasījumu izskatīšanas informē ministrijas (citas centrālās valsts iestādes) atbildīgos darbiniekus par nepieciešamajiem precizējumiem un labojumiem. Pēc ministriju (citu centrālo valsts iestāžu) iesniegto budžeta pieprasījumu izskatīšanas Finanšu ministrija sagatavo likumprojektu par valsts budžetu n+1 gadam, tā pielikumus un paskaidrojumus.Noteikumu projekts paredz, ka priekšlikumus grozījumiem likumā par valsts budžetu kārtējam gadam ministrijas un citas centrālās valsts iestādes izstrādā un iesniedz Finanšu ministrijā saskaņā ar pieņemto Ministru kabineta lēmumu par priekšlikumos iekļaujamo informāciju un to iesniegšanas kārtību.Papildus noteikumu projekts paredz, ka, ja Ministru kabinets nav lēmis citādi, Finanšu ministrija sadarbībā ar pārējām ministrijām un citām centrālajām valsts iestādēm mēneša laikā pēc gadskārtējā valsts budžeta likuma spēkā stāšanās aktualizē gadskārtējam valsts budžeta likumprojektam pievienotos paskaidrojumus un publicē tos Finanšu ministrijas tīmekļa vietnē.Noteikumu projektā paredzēta kārtība, kādā tiks sagatavota veidlapas Nr.19(pb) „Valsts pamatbudžeta kopsavilkums” (31.pielikums) un veidlapas Nr.19(sb) „Valsts speciālā budžeta kopsavilkums” (32.pielikums) informācija, t.i. veidlapu pārskatu datus Finanšu ministrija iegūst no SAP sistēmas portāla un elektroniski nosūta tos saskaņošanai ministrijām un citām centrālajām valsts iestādēm. Noteikumu projekts paredz, ka, ja tiek veikta apropriācijas pārdale saskaņā ar Likuma par budžetu un finanšu vadību 9.panta piecpadsmito daļu, tad ministrija (cita centrālā valsts iestāde) kopā ar pieprasījumu par apropriācijas pārdali iesniedz veidlapu Nr.24 „Paskaidrojums par ministrijas (citas centrālās valsts iestādes) darbības rezultātu un to rezultatīvo rādītāju izmaiņām” (38.pielikums). Šo veidlapu iesniedz arī gadījumā, ja Labklājības ministrija precizējusi attiecīgos rādītājus veidlapā Nr.10(pb) „Valsts sociālo pabalstu, izdienas pensiju un piemaksu pie vecuma un invaliditātes pensijām izdevumu aprēķins” (21.pielikums) un veidlapā Nr.10(sb) „Valsts pensiju, sociālās apdrošināšanas pabalstu un valsts budžeta maksājumu izdevumu aprēķins” (22.pielikums). |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

Anotācijas III sadaļa – projekts šo jomu neskar.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. |  Nepieciešamie saistītie tiesību aktu projekti | Lai novērstu normatīvo aktu normu dublēšanu, nepieciešams veikt grozījumus Ministru kabineta 2002.gada 6.novembra rīkojumā Nr.635 „Par informatīvo ziņojumu „Par valsts budžeta prioritāšu īstenošanu 2001.gadā””, svītrojot minētajā rīkojuma 3.punktu, kas paredz Finanšu ministrijai kopīgi ar pārējām ministrijām mēneša laikā pēc likuma par valsts budžetu kārtējam gadam izsludināšanas aktualizēt likumam pievienotos paskaidrojumus un iesniegt tos Ministru kabinetā, jo noteikumu projekts paredz, ka, ja Ministru kabinets nav lēmis citādi, Finanšu ministrija sadarbībā ar pārējām ministrijām mēneša laikā pēc gadskārtējā valsts budžeta likuma (grozījumu gadskārtējā valsts budžeta likumā) spēkā stāšanās aktualizē gadskārtējam valsts budžeta likumprojektam (grozījumiem gadskārtējā valsts budžeta likumā) pievienotos paskaidrojumus un publicē tos Finanšu ministrijas tīmekļa vietnē.  |
| 2.  |  Cita informācija | Nav |

Anotācijas V un VI sadaļa – projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  | Projekta izpildē iesaistītās institūcijas | Ministrijas un citas centrālās valsts iestādes, kas izstrādā un iesniedz Finanšu ministrijā budžeta pieprasījumu vidējam termiņam. |
|  | Projekta izpildes ietekme uz pārvaldes funkcijām | Noteikumu projekta izpilde tiks nodrošināta ministriju un citu centrālo valsts iestāžu līdzšinējo funkciju ietvaros. |
|  | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  |  Cita informācija | Ministru kabineta noteikumi tiks publicēti Latvijas Republikas oficiālajā laikrakstā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). Atbilstoši noteikumu projekta normām, Ministru kabineta noteikumi tiks publicēti Finanšu ministrijas tīmekļa vietnē. |

 Finanšu ministrs A.Vilks

22.06.2012.

2706

A.Baumanis

t.67083981; andris.baumanis@fm.gov.lv

A.Osipova

t.67083802; anzelika.osipova@fm.gov.lv